शेराथांग
शेराथांग (Sherathang) भारत के सिक्किम राज्य के पूर्व सिक्किम ज़िले में स्थित एक शहर है। यह नाथुला (दर्रे) के पास है, जिसके पार तिब्बत है, जहाँ चीन का नियंत्रण है। यहाँ भारत-चीन व्यापार के लिए एक केन्द्र बनाया गया है।
गौला नदी
गौला नदी (Gaula River) भारत के उत्तराखण्ड राज्य में बहने वाली एक नदी है। लगभग 500 किमी (310 मील) लंबी इस नदी को किच्छा नाम से भी जाना जाता है। यह नदी उत्तराखण्ड राज्य में सात ताल से निकल कर उत्तर प्रदेश में बरेली से 15 किमी (9.3 मील) उत्तर-पश्चिम में रामगंगा नदी में मिल जाती है। इसका मूल उद्गम भीडापानी, मोरनौला-शहरफाटक की ऊंची पर्वतमाला के जलस्रोतों से होता है। उसके बाद भीमताल, सात ताल की झीलों से आने वाली छोटी नदियों के मिलने से यह हैड़ाखान तक काफ़ी बड़ी नदी बन जाती है। काठगोदाम, हल्द्वानी, किच्छा, शाही इत्यादि नगर इसके तट पर बसे हैं।